钦定古今图书集成/理学汇编/学行典/第246卷 > 陈斌
## 钦定古今图书集成/理学汇编/学行典/第246卷 > 陈斌

按《金坛县志》：“陈斌，字尔圣，事父孝，待兄弟友。既析居，
生产颇丰，见兄贫，复与合爨。生平多膂力，通天文兵
法。崇祯甲申，年未及壮，绝迹不就试，隐居乡墅，以延
师训子为业。时有起废之令，以尽节勉其所亲。好施
与，尝于昆仑桥旁筑庐种瓜，每日给行旅，不取钱。年
歉，盗袪其箧。后于邻近见所盗物，隐而不言。人有负”
数百金，以所筑居偿，辄焚券不取。乡人思其直谅，比
之王彦方焉。